૧૮મીએ સોમવારે, રાજ્યસભામાં ચોમાસુ સત્રના આરંભે જ બહુજન સમાજ પાર્ટીનાં પ્રમુખ માયાવતીએ આ મુદ્દો ઉઠાવતાં આક્ષેપ કર્યો હતો કે, કેન્દ્રમાં ભાજપની સરકાર આવી છે ત્યારથી દલિતો પરના અત્યાચારની ઘટના વધી રહી છે. તેમણે ઊનાની ઘટનાનાં જવાબદારો સામે કડક પગલાં લેવાં માગણી કરીને ગુજરાત સરકાર પર આકરા પ્રહારો કર્યા હતાં. રાજ્યસભામાં આ મુદ્દો ઉઠતાં એકાએક ઉચ્ચ સ્તરીય બેઠક બોલાવીને ઘટનામાં કાર્યવાહી કરવાની સૂચના અપાઈ હતી.